Den Vest-Sjællandske Avis, 1834-12-27
Sir Robert Prelbar la det indrykke i Bladet Times en Addresse til sine Valgmænd i Tommorth, hvori han fremsætter sine politiske Grundsætninger; han vil vel ikke fravige sine forhen yttrede Grundsætninger; men dertil hører ikke at han vil forsvare Misbrug, eller modsætte sig forstandige Reformer. Han holder fast ved sin første Erklæring i det reformerede Parlament, at han betragter Acten desangaaende som en stor constitutionel Qvæstion, som ingen Ven af Fred og Landets Vel kan direct eller inddirect lade gaae tilbage. Han vil at Undersøgelserne skulle forsættes om Municipal-Corporatioerne. Hvad Kirkevæsnet angaaer saa vil han følge en Middelvei; han har understøttet Lord Althorps Forslag mod Kirkeskatterne og ikke talt noget med Lord Russels Forslag om Vielsen af Dissenter; At Dissentere erholde Adgang til Akademiske Grader tillægger han kun under betingelser. Tilstaaede Pensioner vil han ikke ophæve; men sætte Grændser for Tilstaaelsen af flere. Egentlig Kirke-Reform i Henseende til Kirkeiendom kan han ikke billige. – Bladet Times meddeler ogsaa en Addresse til det forenede Kongeriges Folk for at understøtte det Peelske Dokument. Dette Blad, antager: at Hertugen af Wellington, Sir Robert Peel, Lord Aberdeen og Lordcantsleren ville blive Hovedmændene i det nye Ministerium; men yttrer en Tvivl om de øvrige strenge Torns, som ere komne ind i Ministeriet kunne blive istand til at understøtte den supponerende Fortsættelse af Reform-Systemmet. Uagtet Sir Robert Peels Erklæring tegner det dog til at det nye Ministerium troer ikke at kunne komme nogen Vei med det nærværende Parlament og at det skal opløses. Det hedder nu at Greve de Grey, ellers kaldet Lord Granthom, bliver første Lord for Admiralitetet og Lord Aberdeen Colonial-Secretair. - Fra Øen Ceylon indberettes at en stor Sammensværgelse af de Jndfødte er der opdaget; man vilde invitere alle Englændere til et stort Diner og derpaa forgive dem, skulde det ikke lykkes saa vilde man nedsable dem. Mange Personer, og deriblandt nogle Buddhistiske Præster, ere fængslede. Er det Rygte sandt: at Thronfølgerinden i England Prinsesse Victoria skal formæles med Prinsen af Oraniens anden Søn, Prins Wilhelm Alexander, saa var det vist nok en meget betydningsfuld Omstændighed. - Fra Haag berettes: at ingen Udrustninger finde Sted i Holland. Desuagtet har de belgiske Repræsentanters Kammer antaget i Mødet den 18de December Lovforslaget, angaaende Reguleringen af en Armee paa 110000 Mand med 80 mod 4 Stemmer; og tillige med 68 mod 10 Stemmer Lovfor slaget om en Forhøielse af 10 pCt. paa Skatterne, for at bestride de Krigsomkostninger, som mueligen kunde blive fornødne. - Det Franske Pairs Kammer har havt en Proces med Hr. Rouen, Redacteur af Bladet National, som formedelst fornærmelige Udladelser mod Kammeret, er bleven tildømt en Pengestraf af 10,000 Fr. og Fængselstraf paa to Aar. Redacteuren af Bladet Gazette Hr. Audry Faucault er formedelst en fornærmelig Artikel mod Kongen, dømt til Arrest paa tre Maaneder, og en Mulkt paa 5000 Franker. - Angaaende den store Proces med de Revolutionaire, som føres for Pairernes Kammer, ere 128 Personer satte under Anklage, hvoriblandt Hr. Arago, en Broder til den Deputerede, og Director for Vaudeville Theatret.